Številka: 4110-269/2024

Datum: 11.3.2025

**Zadeva: Odgovori na zastavljena vprašanja potencialnih prijaviteljev na Javni razpis za sofinanciranje objektov osnovnih šol, ki so posledica naravnih nesreč v obdobju od 12.3.2020 do 3.8.2023**

Spoštovani.

Spodaj podajamo odgovore na zastavljena vprašanja na javni razpis za sofinanciranje objektov osnovnih šol, ki so posledica naravnih nesreč v obdobju od 12.3.2020 do 3.8.2023:

Dne 5.3.2025:

1. V zvezi z Javnim razpisom za sofinanciranje objektov osnovnih šol, ki so posledica naravnih nesreč v obdobju od 12.3.2020 do 3.8.2023 imam dve vprašanji, in sicer:

- ali med naravne nesreče v obdobje od 12.3.2020 do 3.8.2023 sodijo tudi katastrofalne poplave, ki so avgusta 2023 prizadele skoraj vso Slovenijo (4. avgusta 2023)?

- na kakšen način, kako se dokazuje poškodba objekta v naravni nesreči v obdobju od 12.3.2020 do 3.8.2023?

Odgovor:

- Med naravne nesreče v obdobju od 12.3.2020 do 3.8.2023 ne sodijo tudi poplave, ki so Slovenijo prizadele 4. avgusta 2023. Za odpravo posledic poplav z dne 4.8.2023, velja poseben zakon, na podlagi katerega se sofinancirajo sanacije.

- Poškodba objekta se dokazuje s poročilom o naravni nesreči, zapisnikom o ogledu in oceni poškodb, poročilom o poškodbi, foto gradivom, objavam v javnih medijih, …..

Dne 7.3.2025:

2. Prosim, če lahko dobim odgovora na naslednji dve vprašanji:

- katero šifro napišemo na ovojnici, s katero bomo oddali vlogo na JR za sofinanciranje javnih objektov osnovnih šol, ki so posledica naravnih nesreč v obdobju od 12. 3. 2020 do 3. 8. 2023. V javnem razpisu je namreč navedeno » vloga mora biti dostavljena v čvrsto zalepljenem omotu, označena s šifro ter oznako »NE ODPIRAJ – Vloga…);

- v javnem razpisu je navedeno: »Vsi obrazci, dokumenti in dokazila v fizičnem izvodu, ki so oddani kot sestavni del vloge, morajo biti natisnjeni, podpisani ter originali. Ali lahko Priloge iz Projektne dokumentacije (IZP, DGD in PZI), sklepe investicijske dokumentacije, zadnji veljavni investicijski program, Poročilo o poškodbi objekta, gradbeno dovoljenje , pogodbe z izvajalci del,..) priložimo kot kopijo z oznako »kopija je enaka originalu«).

Odgovor:

- Ovojnica oz. zalepljen omot vloge naj bo označen s šifro zadeve ministrstva: 4110-269/2024.

- Priloge iz Projektne dokumentacije (IZP, DGD in PZI), sklepe investicijske dokumentacije, zadnji veljavni investicijski program, Poročilo o poškodbi objekta, gradbeno dovoljenje, pogodbe z izvajalci del ter ostale zahtevane priloge so lahko priložene v vlogi kot kopije z oznako »kopija je enaka originalu«.

Lep pozdrav.

Pripravila:

* Strokovna komisija.